KOMMISSIONENS FORORDNING (EF) Nr. 707/98 af 30. marts 1998 om ændring af forordning (EØF) nr. 3846/87 om fastsættelsen af nomenklaturen over eksportrestitutioner for landbrugsprodukter

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EØF) nr. 804/68 af 27. juni 1968 om den fælles markedsordning for mælk og mejeriprodukter (1), senest ændret ved forordning (EF) nr. 1587/96 (2), særlig artikel 17, stk. 14, og

ud fra følgende betragtninger:

I Kommissionens forordning (EØF) nr. 3846/87 (3), senest ændret ved forordning (EF) nr. 409/98 (4), er der på grundlag af den kombinerede nomenklatur fastsat en nomenklatur over eksportrestitutioner for landbrugsprodukter; i bilaget hertil er der i fodnoterne under sektor 9 fastsat bestemmelser for ydelse og beregning af restitutioner; for produkter henhørende under KN-kode 0401 og 0402 er der fastsat særlige bestemmelser for ydelse og beregning, hvis der er tale om blandingsprodukter eller produkter med tilsætninger; i henhold til bestemmelse nr. 1 i kapitel 4 i den kombinerede nomenklatur og de almindelige bemærkninger til Det Harmoniserede System kan produkter henhørende under KN-kode nr. 0401 og 0402 ikke være blandingsprodukter eller indeholde tilsætninger bortset fra dem, der er nævnt deri;

det er for visse produkter med tilsætninger fastsat, at fedtindholdet ved fastsættelse af restitution beregnes ved at se bort fra vægten af ikke-mælkeprodukter og vægten af tilsatte mælkeprodukter, der ikke er berettigede til restitutionsydelse; denne bestemmelse kan medføre en vis uklarhed med hensyn til toldklassificeringen af disse produkter; den bør derfor ophæves;

beregningen af restitutionsbeløbene for kondenserede mælkeprodukter, der er tilsat sukker, foretages på to forskellige måder; med henblik på at harmonisere beregningerne og forenkle nomenklaturen bør der kun anvendes én beregningsmetode, og fodnote 5 bør udgå; fodnoterne bør derfor ændres;

Forvaltningskomitéen for Mælk og Mejeriprodukter har ikke afgivet udtalelse inden for den af formanden fastsatte frist -

UDSTEDT FØLGENDE FORORDNING:

Artikel 1

Sektor 9 i bilaget til forordning (EØF) nr. 3846/87 affattes således:

1. Oplysningerne vedrørende KN-kode 0401 - 0404 affattes som anført i bilag I.

2. Fodnoterne affattes som anført i bilag II.

Artikel 2

Denne forordning træder i kraft dagen efter offentliggørelsen i De Europæiske Fællesskabers Tidende.

Den anvendes fra den 1. april 1998 og på de licensansøgninger, der indgives fra denne dato.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 30. marts 1998.

På Kommissionens vegne

Franz FISCHLER

Medlem af Kommissionen

(1) EFT L 148 af 28. 6. 1968, s. 13.

(2) EFT L 206 af 16. 8. 1996, s. 21.

(3) EFT L 366 af 24. 12. 1987, s. 1.

(4) EFT L 55 af 25. 2. 1998, s. 1.

BILAG I

9. Mælk og mælkeprodukter

>TABELPOSITION>

BILAG II

Fodnoter

(1) Når det drejer sig om et blandingsprodukt henhørende under denne position, som er tilsat ikke-mælkeprodukter og/eller valle og/eller valleprodukter og/eller lactoseprodukter og/eller kasein og/eller kaseinater og/eller permeat og/eller produkter henhørende under KN-kode 3504, ydes der ingen restitutioner.

Ved afslutning af toldformaliteterne angives det i den dertil foreskrevne erklæring, om der til produktet er tilsat ikke-mælkeprodukter og/eller valle og/eller valleprodukter og/eller lactoseprodukter og/eller kasein og/eller kaseinater og/eller permeat og/eller produkter henhørende under KN-kode 3504.

(2) Når det drejer sig om et blandingsprodukt henhørende under denne position, der er tilsat ikke-mælkeprodukter og/eller valle og/eller valleprodukter og/eller lactoseprodukter og/eller kasein og/eller kaseinater og/eller permeat og/eller produkter henhørende under KN-kode 3504, tages der ved beregning af restitutionsbeløbet ikke hensyn til den andel, som svarer til tilsætninger af ikke-mælkeprodukter og/eller valle og/eller valleprodukter og/eller lactoseprodukter og/eller kasein og/eller kaseinater og/eller permeat og/eller produkter henhørende under KN-kode 3504.

Ved afslutning af toldformaliteterne angives det i den dertil foreskrevne erklæring, om der er tilsat ikke-mælkeprodukter og/eller valle og/eller valleprodukter og/eller lactoseprodukter og/eller kasein og/eller kaseinater og/eller permeat og/eller produkter henhørende under KN-kode 3504, og i bekræftende fald angives:

- det faktiske vægtindhold af tilsætninger af ikke-mælkeprodukter og/eller valleprodukter og/eller lactoseprodukter og/eller kasein og/eller kaseinater og/eller permeat og/eller produkter henhørende under KN-kode 3504 pr. 100 kg af det færdige produkt, og navnlig

- den tilsatte valles indhold af lactose.

(3) Når dette produkt indeholder kasein og/eller kaseinater, der er tilsat før eller under fremstillingen, ydes der ingen restitutioner.

Ved afslutning af toldformaliteterne angives i den dertil foreskrevne erklæring, om der er tilsat kasein og/eller kaseinater.

(4) Restitutionsbeløbet for 100 kg af produktet henhørende under denne position er lig med summen af følgende elementer:

a) det anførte beløb multipliceret med vægten af de mælkeprodukter, der er indeholdt i 100 kg af produktet

såfremt produktet er tilsat valle og/eller valleprodukter og/eller lactoseprodukter og/eller kasein og/eller kaseinater og/eller permeat og/eller produkter henhørende under KN-kode 3504, multipliceres det anførte beløb pr. kg med vægten af de mælkeprodukter, der er indeholdt i 100 kg af produktet, idet der ses bort fra tilsætninger af valle og/eller valleprodukter og/eller lactoseprodukter og/eller kasein og/eller kaseinater og/eller permeat og/eller produkter henhørende under KN-kode 3504

b) et element, der er beregnet i henhold til artikel 12, stk. 3, i Kommissionens forordning (EF) nr. 1466/95 (EFT L 144 af 28. 6. 1995, s. 22).

Ved afslutning af toldformaliteterne angives i den dertil foreskrevne erklæring, om der er tilsat ikke-mælkeprodukter og/eller valle og/eller valleprodukter og/eller lactoseprodukter og/eller kasein og/eller kaseinater og/eller permeat og/eller produkter henhørende under KN-kode 3504, og i bekræftende fald angives:

- det faktiske vægtindhold af tilsætninger af valle og/eller valleprodukter og/eller lactoseprodukter og/eller kasein og/eller kaseinater og/eller permeat og/eller produkter henhørende under KN-kode 3504, og sakkarose og/eller andre ikke-mælkeprodukter, pr. 100 kg af det færdige produkt, og navnlig

- den tilsatte valles indhold af lactose.

(5) Ophævet ved forordning (EF) nr. 707/98.

(6) Ophævet ved forordning (EFT) nr. 823/96 (EFT L 111 af 4. 5. 1996. s. 9).

(7) Restitutionen for oste, hvis emballering indeholder flydende væske, især saltlage, beregnes på grundlag af ostens nettovægt, efter at vægten af den flydende væske er fratrukket.

(8) Ved afslutning af toldformaliteterne angives i den dertil foreskrevne erklæring:

- vægtindholdet af skummetmælkspulver

- om der er tilsat valle og/eller valleprodukter og/eller lactoseprodukter og/eller kasein og/eller kaseinater og/eller permeat og/eller produkter henhørende under KN-kode 3504, og i bekræftende fald angives:

- det faktiske vægtindhold pr. 100 kg af det færdige produkt af tilsætninger af valle og/eller valleprodukter og/eller lactoseprodukter og/eller kasein og/eller kaseinater og/eller permeat og/eller produkter henhørende under KN-kode 3504, og navnlig

- den tilsatte valles indhold af lactose pr. 100 kg af det færdige produkt.

(9) Som specialfoderblandinger betragtes foderblandinger, der indeholder skummetmælkspulver og fiskemel og/eller over 9 g jern og/eller over 1,2 g kobber pr. 100 kg af produktet.

(10) Er produktet tilsat ikke-mælkeprodukter og/eller kasein og/eller kaseinater og/eller valle og/eller valleprodukter og/eller lactose og/eller permeat og/eller produkter henhørende under KN-kode 3504, tages der ved beregning af restitutionsbeløbet ikke hensyn til den andel, som svarer til tilsætninger af ikke-mælkeprodukter og/eller kasein og/eller kaseinater og/eller valle og/eller valleprodukter (bortset fra vallesmør henhørende under KN-kode 0405 10 50) og/eller lactose og/eller permeat og/eller produkter henhørende under KN-kode 3504.

Ved afslutning af toldformaliteterne angives det i den dertil foreskrevne erklæring, om der er tilsat ikke-mælkeprodukter og/eller kasein og/eller kaseinater og/eller valle og/eller valleprodukter og/eller lactose og/eller permeat og/eller produkter henhørende under KN-kode 3504, og i bekræftende fald angives det faktiske vægtindhold af tilsætninger af ikke-mælkeprodukter og/eller kasein og/eller kaseinater og/eller valle og/eller valleprodukter (evt. med angivelse af indholdet af vallesmør) og/eller lactose og/eller permeat og/eller produkter henhørende under KN-kode 3504 pr. 100 kg af det færdige produkt.

(11) Restitutionssatsen for kondenseret frossen mælk er den samme som den, der anvendes for henholdsvis pos. 0402 91 eller 0402 99.

(12) Restitutionssatserne for produkter i frossen tilstand henhørende under KN-kode 0403 90 11 til 0403 90 39 er de samme som dem, der anvendes for KN-kode 0403 90 51 til 0403 90 69.

(13) Hvis produktet indeholder ikke-mælkeprodukter, tages der ved beregning af restitutionsbeløbet ikke hensyn til den andel, der svarer til ikke-mælkeprodukter. Ved afslutning af toldformaliteterne angives det i den dertil foreskrevne erklæring, om der er tilsat ikke-mælkeprodukter og i bekræftende fald angives det faktiske vægtindhold af tilsatte ikke-mælkeprodukter pr. 100 kg af det færdige produkt.

(14) Hvis produktet indeholder ikke-mælkeprodukter, bortset fra sakkarose, tages der ved beregning af restitutionsbeløbet ikke hensyn til den andel, der svarer til ikke-mælkeprodukter.

Restitutionsbeløbet for 100 kg af produktet henhørende under denne position er lig med summen af følgende elementer:

a) det anførte beløb multipliceret med vægten af de mælkeprodukter, der er indeholdt i 100 kg af produktet.

b) et element, der er beregnet i henhold til artikel 12, stk. 3, i Kommissionens forordning (EF) nr. 1466/95 (EFT L 144 af 28. 6. 1995, s. 22).

Ved afslutning af toldformaliteterne angives i den dertil foreskrevne erklæring det faktiske vægtindhold af tilsætninger af sakkarose og/eller andre ikke-mælkeprodukter pr. 100 kg af det færdige produkt.